paragraph_text: Tihomir Dunđerović stekao je formalnu naobrazbu diplomiranog knjižničara i profesora hrvatskog jezika i književnosti. Nakon završenog studija, promijenio je više radnih mjesta, sve u svojoj rodnoj Slavoniji, a i danas radi kao informacijski stručnjak – na radnom mjestu školskog knjižničara poučava mlade u Osnovnoj školi Bilje u Bilju svojim dvjema ljubavima – umjetnosti i egzaktnim informacijskim vještinama.